kardosdrur/scandi-wiki huggingface dataset:
Lauritz B. Holm-Nielsen

Lauritz Broder Holm-Nielsen (født 8. november 1946) er formand for Den Danske Naturfond.

Uddannelse og arbejde 
Lauritz er uddannet botaniker fra Aarhus Universitet og blev som 29-årig dekan for Det Naturvidenskabelige Fakultet ved Aarhus Universitet, fra 1976 til 1979. I 1979 blev han Professor ved P. Universidad Catòlica i Quito, Equador. Han var institutleder for Aarhus Universitets Botaniske Institut i perioden 1983 til 1985 og rektor for Forskerakademiet fra 1986 til 1993. Herefter blev han ansat ved Verdensbanken, Washington D.C., hvor han var ansvarlig for at formulere strategier for forskning og videregående uddannelse, primært i Latinamerika. Han vendte tilbage til Danmark og Aarhus Universitet i 2005. Fra 2013 til 2017 var han direktør for det dansk-kinesiske universitetssamarbejde (Sino-Danish Center),  og særlig rådgiver for universitetsledelsen på Aarhus Universitet. I 2015 blev han som Den Danske Naturfonds første formand, udpeget for en periode på 6 år, sat i spidsen for at udvikle fonden.

Botanik 
Lauritz har gennemført en række botaniske ekspeditioner til Andesbjergene og den ecuadorianske del af Amazon-bækkenet. Her har han indsamlet et stort og veldokumenteret plantemateriale. Han har selv forsket i passionsblomster () og en række familier af enkimbladede sumpplanter (Alismataceae). Dette arbejde er publiceret I Flora of Ecuador og Flora Neotropica. Lauritz har også bidraget med artikler om enkimbladede vand- og sumpplanter til den Store Danske Encyclopædi.

Rektor for Aarhus Universitet 
Lauritz var rektor for Aarhus Universitet i perioden 2005 til 2013. Han var den første rektor ved AU, der som følge af Universitetsloven fra 2007 blev ansat af universitetets bestyrelse og ikke valgt som hidtil var praksis på universiteterne. I perioden 2008-2011 voksede universitetet til næsten dobbelt størrelse i forbindelse med en række fusioner af universiteter og sektorforskningsinstitutioner. I forbindelse hermed iværksatte han den faglige udviklingsproces i 2011 som skulle sikre et mere sammenhængende universitet.

Tillidshverv og andre opgaver 
Holm-Nielsen var i sin tid som rektor også næstformand for Danske Universiteter, Næstformand i Det Europæiske Universitetssamarbejde og formand for det Nordiske Universitetssamarbejde. Han har også været formand for Nordisk Forskeruddannelsesakademi, det Nordiske Miljøforskningsprogram], formand for Det Strategiske Miljøforskningsprogram, formand for Statens Naturvidenskabelige Forskningsråd, formand for Forskningsrådet for Udviklingsforskning, medlem af Grundforskningsfondens bestyrelse, næstformand for Forskningskommissionen, medlem af Afrika Kommissionen og medlem af Statsministerens Vækstforum. Han var bestyrelsesmedlem ved Göteborgs Universitet og præsident for EuroScience.

Han er udnævnt til Storofficer i Chile, og Kommandør af Dannebrog.

Referencer 

Personer fra Fanø
Botanikere fra Danmark
Ansatte ved Aarhus Universitet
Kommandører af Dannebrog
Personer i Kraks Blå Bog
Danskere i 1900-tallet
Danskere i 2000-tallet
Paparazzofotograf

Paparazzofotograf er en betegnelse for en skandalefotograf, smugfotograf eller snigfotograf. 

Ordet kommer fra italiensk paparazzo (paparazzi er flertalsformen). Det var et efternavn på en fotograf i Federico Fellinis film Det søde liv (La dolce vita) fra 1960.

Ordet kendes første gang på dansk den 5. juli 1987 i Berlingske Tidende

Referencer 

Fotografi
Vitalij Ginsburg

Vitalij Lasarevitj Ginsburg (, ; født 4. oktober 1916, død 8. november 2009) var en russisk Nobelpristagende fysiker.

Han modtog Nobelprisen i fysik 2003 sammen med Aleksej A. Abrikosov og Anthony Leggett.

Referencer

Eksterne henvisninger 
 Ginzburgs biografi på nobelprize.org

Fysikere fra Rusland
Nobelprismodtagere i fysik
Nobelprismodtagere fra Rusland
Russere i 1900-tallet
Russere i 2000-tallet
Bolsøybroen

Bolsøybroen er en betonbjælkebro som krydser Bolsøysundet i Molde kommune i Møre og Romsdal fylke i Norge. Den går mellem Grønneset på fastlandet og Bolsøya.  Bolsøybroen er 555 meter lang, med en gennemsejlinghøjde på 16 meter. Broen har 11 spænd, det længste spænd er 55 meter.

Bolsøybrua er en del af riksvei 64. Vejstykket som broen ligger på kaldes Skålavegen, som går fra Skålahalvøen, over Bolsøybroen og Bolsøya og gennem Fannefjordtunnelen til Årø lige øst for Molde. Vejprosjektet blev åbnet 24. maj 1991, og var bompengefinansieret til det var nedbetalt sommeren 2005, efter en 14 års opkrævningsperiode. Skålavejen erstattede færgeforbindelsen mellem Grønneset og Lønset på nordsiden af Fannefjorden.

Eksterne henvisninger

Panoramabilde fra Bolsøybrua 

Broer i Møre og Romsdal
Broer i Norge
Molde
Sven Damsholt

Sven Damsholt (9. juni 1916 - 3. oktober 2016) var en dansk forfatter og forlagsboghandler.

Damsholt grundlagde Sankt Ansgars Boghandel og Forlag i Bredgade i København i 1941. Han stod selv for oversættelse, redigering og trykning af mange bøger, særligt indenfor filosofi og religion. Han skrev også flere bøger selv. Oprindeligt var forlaget katolsk baseret, men det har siden udgivet bøger om flere religioner; foruden kristendom bl.a. vedanta og buddhisme. Forlaget der nu hedder "Visdomsbøgerne" har især udgivet titler vedrørende mystik inden for kristendom såvel som andre religioner.

Sven Damsholt oversatte Arthur Osbornes bog om Ramana Maharshi: Ramana Maharshi and the Path of Self-Knowledge (1963). Den danske titel er Ramana Maharshi og vejen til Selvet, udgivet på Skt. Ansgars Forlag i 1973.

Film 
 Sven & Visdommen. En film af Marie Louise Lefèvre. 2012. DVD distribueret i samarbejde med Fønix Musik & Film.

Links 

 [www.visdomsbogerne.dk]
 [www.fonixmusik.com]

Faglitterære forfattere fra Danmark
Forlæggere fra Danmark
Boghandlere fra Danmark
Dansksprogede forfattere fra Danmark
Ezequiel Garay

Ezequiel Garay (født 10. oktober 1986 i Roserio) er en argentinsk fodboldspiller (midterforsvarer). Han spiller for Valencia CF i Spanien, som han har været tilknyttet siden sommeren 2016.

Garay har tidligere spillet for Newell's Old Boys i sit hjemland, for Racing Santander og Real Madrid i Spanien, for portugisiske SL Benfica og for FC Zenit i Rusland.

Af titler som Garay har vundet kan blandt andet nævnes det argentinske mesterskab, som han vandt med Newell's Old Boys i 2004, den spanske pokalturnering, som han var med til at vinde med Real Madrid i 2011 og det portugisiske mesterskab, som han vandt med Benfica i 2014.

Garay har (pr. juli 2014) spillet 25 kampe for det argentinske landshold. Han var en del af det argentinske hold, der vandt sølv ved VM i 2014 i Brasilien, og var også som en del af landets U/23-landshold med til at vinde guld ved OL i 2008 i Beijing.

Referencer

Eksterne henvisninger 

 

Fodboldspillere fra Argentina
Fodboldspillere fra Newell's Old Boys
Fodboldspillere fra Racing Santander
Fodboldspillere fra Real Madrid CF
Fodboldspillere fra S.L. Benfica
Fodboldspillere fra Zenit Skt. Petersborg
Fodboldspillere fra Valencia CF
Personer fra Rosario
Marcelo Vieira da Silva Júnior

Marcelo Vieira da Silva Júnior, bedre kendt som Marcelo (født 12. maj 1988) er en brasiliansk fodboldspiller der spiller for den brasilianske Serie A-klub Fluminense. Han har tidligere spillet for Real Madrid og det brasilianske landshold. Marcelo er begavet med stor teknisk kunnen, et heftigt skud og gode afleveringer. Hovedsagelig som venstre back, han kan også fungere som fløjspiller.

Han bliver ofte sammenlignet med Roberto Carlos, som selv sagde Marcelo var hans arving, verdens bedste venstre back og "Marcelo har en bedre teknik end mig".

Efter sin gennembrudssæson blev Marcelo rost af fodboldlegender som Paolo Maldini og Diego Maradona, som også kalder ham den bedste på hans position.

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Fluminense
Fodboldspillere fra Real Madrid CF
Personer fra Rio de Janeiro
Miguel Torres Gómez

Miguel Torrez Gómez (født 28. januar 1986 i Madrid, Spanien) er en spansk fodboldspiller som optræder for La Liga klubben Getafe, hvor han kom til i sommeren 2009 fra ligarivalerne Real Madrid. Hans foretrukne position er højre back, men kan sagtens spille venstre back, hvilket han ofte gjorde i under træner Fabio Capello i Real Madrid i 2006/2007-sæsonen, som beskrev ham som et af de største talenter, han nogensinde har arbejdet sammen med.

Fodboldspillere fra Spanien
Fodboldspillere fra Real Madrid CF
Personer fra Madrid
José María Gutiérrez

José María Gutiérrez Hernández, kendt som Guti, (født 31. oktober 1976 i Torrejón de Ardoz, Madrid, Spanien) er en tidligere spansk fodboldspiller.

Guti har i sin karriere opereret på flere forskellige positioner på banen, men blev primært brugt på den offensive midtbane pga. hans utrolige overblik og evner inden for pasningsspillet.

Han har igennem størstedelen af sin karriere spillet i spanske Real Madrid, og har igennem sine mange sæsoner og oplæg fået øgenavnene Mr. Assist, King of Assists og Assist King.

Eksterne henvisninger 

Personer fra Madrid
Fodboldspillere fra Spanien
Fodboldspillere fra Real Madrid CF
Fodboldspillere fra Beşiktaş JK
Hakon Stephensen

Hakon Læssøe Stephensen (28. maj 1900 i København – 5. marts 1986 i København) var en dansk arkitekt, journalist og forfatter. Han var bror til arkitekten Magnus Stephensen.

Liv 
Han var søn af politiinspektør, senere dommer Karl Emil Stephani Stephensen og Emmy Frijs Læssøe. Han gik på Kunstakademiets Arkitektskole 1917-20, blev murersvend 1921 og gik på Teknisk Skole i København 1919-23. Stephensen blev gift 20. marts 1931 i Tårbæk med Valborg Victoria Birkland (1. juni 1901 på Frederiksberg – 6. januar 1993 i Ordrup), datter af bagermester Niels B. og Hilda Magnusson. Han er begravet i de ukendtes grav på Mariebjerg Kirkegård i Gentofte.

Arkitekt og redaktør 
Hakon Stephensen var som arkitekt medarbejder hos Poul Henningsen (PH) 1923-27. Han udstillede på Snedkerlaugets møbeludstilling, Kunstindustrimuseet 1935.

Fra 1924 skrev han om arkitektur i dagbladet Politiken og var siden også redaktør af At Tænke Sig fra og med 1932. Han var medlem af bladhusets chefredaktion 1946-62. Han drev et selvstændigt arkitekt- og konsulentfirma fra 1962 og skrev mange bøger, særligt erindringer og biografier relateret til dansk arkitektur.

Han var også redaktør af Bygmesteren 1925-27, medlem af Journalistforeningens seniorat 1936 og af bestyrelsen for Dansk Journalistforbund 1938, af bestyrelsen og forretningsudvalget for Frihedsfonden 1945-70, af byggeudvalget for 4. Maj Kollegierne, af bestyrelsen for Den Sociale Højskole 1947-67 og sad i bedømmelseskomiteen for Træprisen i 1958. Han var en af ophavsmændene til ideen om at anvende Frihedsfondens midler til at bygge 4. maj-kollegier.

Han modtog Københavns Snedkerlaugs Årspræmie 1966, Danmarks Naturfredningsforenings Årspræmie 1975, Træer og Miljøfondens Pris 1976, Danske Arkitekters Landsforbunds arkitekturpris 1983 og Frihedskampens Veteraners hædersbevisning 1983. Han var æresmedlem af Marstal Skipperforening.

Bygninger 
 Beboelsesejendom, Krusågade 3-9, København (1927, sammen med Poul Henningsen).
 Forskellige enfamiliehuse i Husum.

Konkurrencer 
 Enfamiliehuse i tegl (1957, indkøbt, sammen med Per Christiansen).
 Industriens Hus m.m. (1965, indkøbt, sammen med FDB Arkitektkontor og Klaaborg, Lindholdt & Moos).
 Dispositionsplan for øen Ven (1967, indkøbt, sammen med samme).

Skriftlige arbejder 
 Båden der voksede, 1963
 Breve fra Åen, 1965
 Makrelsmeden, 1967
 Mod et nyt årtusinde, 1967
 Gurine, 1967
 Næste sommer, 1968
 Sådan var det, 1974
 1000 år blandt slægt og venner, 1975
 Carl den røde, 1976
 Arkitekten Thorkild Henningsen, 1978
 4. Maj Kollegierne, 1979
 Bogen om Calle. Arkitekten Carl Petersen der tegnede Faaborg Museum og skabte en epoke i dansk bygningskunst, 1979
 Færdig med to gange fyrre, 1980
 Den litterære serviet, 1983

Kilder 
 
 Opslag i Dansk Biografisk Leksikon

Arkitekter fra Danmark
Journalister fra Danmark
Chefredaktører fra Danmark
Faglitterære forfattere fra Danmark
Personer fra København
Modtagere af Eckersberg Medaillen
Personer i Kraks Blå Bog (afdøde)
Hakon
Personer i Dansk Biografisk Leksikon
Journalister ved Politiken
Kulturradikale personer
Dansksprogede forfattere fra Danmark
Arkitekturkritikere fra Danmark
Ligningsrådet

Ligningsrådet var et dansk centralt organ, der sammen med den nu nedlagte Told- og Skattestyrelsen tidligere udgjorde den øverste myndighed på skattelignings- og vurderingsområdet i Danmark. Opgaven har siden 2005 været placeret hos Skatterådet og SKAT.

Danske råd
Skatterådet

Skatterådet et er centralt udpeget organ, der sammen med Skatteforvaltningen udgør Danmarks øverste administrative ligningsmyndighed på indkomstskatte- og afgiftsområdet. Rådet nedsættes med hjemmel i skatteforvaltningsloven og blev oprettet 1. november 2005 som erstatning for Ligningsrådet.

Skatterådet består af 19 medlemmer, hvoraf 6 er udpeget af Folketinget, mens 13 er udpeget af skatteministeren. Af disse 13 skal 4 være repræsentanter for landbrug, industri, håndværk, handel og lønmodtagere, mens 4 skal repræsentere kommunerne. De 4 kommunale medlemmer indstilles af KL. Medlemmerne af rådet vælges for 6 år. Skatteministeren udpeger rådets formand samt næstformand.

Blandt de sager, som rådet behandler, er vurderinger af fast ejendom, skattelovgivning og afgifter med undtagelse af told. Rådet afgør sager, som Skatteforvaltningen forelægger det – bl.a. anmodninger om bindende svar med principielt indhold. Skatterådet kan som udgangspunkt kun afgøre sager, der forelægges det, men Skatteforvaltningen har i visse sager pligt til forelæggelse. 

Skatteforvaltningen (Skattestyrelsen) yder sekretariatsbistand for rådet.

Første formand for Skatterådet var advokat Lida Hulgaard, der efter eget ønske fratrådte den 1. november 2010.
Den 1. januar 2020 tiltrådte Jane Bolander som ny formand.

Udgivelser  
 
Afgørelser fra Skatterådet er tilgængelige fra hjemmesiden https://www.retsinformation.dk/

Eksterne henvisninger 
 Skatterådets hjemmeside

Henvisninger 

Danske råd
Skat i Danmark
Mstislav Rostropovitj

Mstislav Leopoldovitj Rostropovitj KBE (, ; født 27. marts 1927 i Baku, død 27. april 2007 i Moskva) var en sovjetisk cellist, pianist og dirigent. 

Han er bredt anerkendt som værende en af de største cellister i det 20. århundrede og var med over 100 værker samtidig en af de mest produktive. Særligt kendte er hans fortolkninger af Dvořáks cellokoncert i H-mol og af Haydns cellokoncerter. Han bidrog desuden til øge repertoiret for cello ved at få komponister som Sjostakovitj, Prokofjev, Britten, Lutosławski, Penderecki og Dutilleux. Rostropovitj blev kendt for sin særlige intense og ekspressive spillestil.

Rostropovitj påbegyndte sin uddannelse ved musikkonservatoriet i Moskva i 1943, hvor han udover piano og cello også studerede komposition. Blandt Rostropovitjs undervisere var Dmitrij Sjostakovitsj og Sergej Prokofjev. Han blev i 1956 udnævnt til professor ved konservatoriet. I 1950'erne spillede han kammermusik med førende sovjetiske musikere, og i 1968 fik han debut som operadirigent i Moskva.

På grund af kontroverser med det sovjetiske regime blev Rostropovitj, der var tilhænger af Aleksandr Solsjenitsyn, i 1974 udvist af landet, hvorefter han sammen med sin hustru, sopranen Galina Visjnevskaja, bosatte sig i USA. Her var han chef for National Symphony Orchestra i Washington DC fra 1977 til 1994.

Han vendte tilbage til Rusland i 1990, hvor udvisningen udløb. På sin 80-års fødselsdag oplevede han anerkendelse fra det officielle Rusland, personificeret ved Vladimir Putin, der mødte frem for at gratulere ham.

I lighed med mange andre kendte fra Rusland er han stedt til hvile på Novodevitjekirkegården i Moskva.

Anerkendelser 
 1976: Ernst von Siemens' musikpris
 1981: Léonie Sonnings Musikpris

Referencer

Eksterne henvisninger 

Cellister fra Rusland
Pianister fra Rusland
Personer tildelt Commander of the Order of the British Empire
Dirigenter fra Rusland
Personer fra Baku
Æresdoktorer
Modtagere af Léonie Sonnings musikpris
Shahryar

Shahryar (også stavet Shahryār, Shahriar, Shahriyār, Schahryār eller Shaharyar) (Persisk: شهريار, dvs. "The Great King") er den fiktive, sassanidiske konge (shah) i Tusind og en Nats eventyr, der bliver fortalt historier af hans hustru, Scheherazade. Han regerede over det persiske imperium, og over alle de tilstødende øer.

Se også 
 List of characters within One Thousand and One Nights 

Tusind og en Nat
Litterære personer
Strandbuggy

En strandbuggy er en bil med store hjul og brede dæk designet til at køre på strande og klitter. Det er ofte en modificeret bil med et åbnet karrosseri og modifikationerne stiler mod at gøre bilen stærkere enten ved at gøre den lettere eller ved at give motoren flere hestekræfter.

Flere militære enheder, såsom US Navy SEALs, Special Air Service, bruger også buggies til ørkenoperationer.

Terrænkøretøjer
Biler efter karrosseri
Blik

Blik er en betegnelse for tynde metalplader på 0,3-2 mm i tykkelsen. Normalt er der tale om jernblik, der er lavet i jern, men der findes også andre typer blik som aluminiumsblik (lavet i aluminium i tykkelsen 0,12-0,20 mm og benyttes især til sodavands- og øldåser) og hvidblik (jernblik belagt med et tyndt lag tin).

Almindeligt jernblik var meget populært i 1800-tallet til fremstilling af eksempelvis kander, dørslag og kagedåser, og i 1900-tallet blev det meget brugt til legetøj.

Referencer 

Metaller
Havneby (Rømø)

Havneby er en kystby på Rømøs sydspids ud til Vadehavet. Byen har , hvilket gør den til den største by på Rømø. Den ligger i Tønder Kommune og tilhører Region Syddanmark.

Havnen blev anlagt i 1961-64 og herfra fiskes rejer og muslinger. Desuden nyder byen godt af turisme, og har derfor mange sommerhuse, hoteller og feriecentre. Fra Havneby er der forbindelse med Rømø-Sild færgen til List på Sild.

Historie 
Havneby blev første gang nævnt under Slaget i Listerdyb den 1. juli 1644 mellem danske og hollandske-svenske skibe, da matrosen Gram vom König fik tilladelse til at åbne en kro med alkoholudskænkning. To bjergede kanoner fra tiden under Trediveårskrigen erindrer i dag om søslaget.

I det 19. århundrede havde den danske regering planer om at bygge en eksporthavn med dæmning til Jylland ved Listerdyb. Efter 2. Slesvigske Krig 1864 blev Rømø et tysk område og den danske regering måtte opgive planerne. I stedet blev havnen i 1869 bygget i Esbjerg.

Galleri

Kilder 

Byer på Rømø
Lakolk

Lakolk er en turistby på Rømøs vestlige side ved en stor klitrække. Navnet stammer fra de to ord la, der er gammeldansk og betyder 'rende i strandsand' og det vestjyske kolk, der betyder 'vandsamling'. Stedet blev omdannet til turistmål allerede i 1898 og er således Rømøs første og ældste ferieområde, med enkelte sommerhuse helt tilbage fra 1895. Efter Rømødæmningens åbning i 1948 er Lakolk vokset voldsomt og består i dag af et stort antal sommerhuse, et hotel, en campingplads samt et stort butikscenter.

1898 oprettede Pastor Jacobsen fra Skærbæk "Nordseebad Lakolk" der var tænkt som et badested for velhavende tyskere. Det første år var der kun 2 enfamiliehuse og 2 barakker med servering og 4 værelser. I de kommende par år blev der opført en lang række bygninger og omkring 40 såkaldte blokhuse. 1903 gik Pastor Jacobsen konkurs og det ramte også Nordseebad Lakolk. Stedet kom efterfølgende på forskellige hænder. Med tiden gik de fleste af restaurations- og forlystelsesbygningerne til på grund af manglende vedligeholdelse og spinkle byggematerialer. Blokhusene blev udstykket og kom på private hænder. I dag står enkelte af husene tilbage med store dele af deres oprindelige ydre intakt.

Referencer 

Lokaliteter i Tønder Kommune
Byer på Rømø
Nurse Jackie

Nurse Jackie er en amerikansk tv-serie, skabt af Evan Dunsky, Liz Brixius og Linda Wallem. Serien debuterede på Showtime den 8. juni 2009.

Eksterne henvisninger 
 Nurse Jackie officielt website (Showtime)
 
 Nurse Jackie på TVSerie-Guiden.dk

Amerikanske tv-serier fra 2000'erne
Amerikanske tv-serier fra 2010'erne
Komedieserier fra USA
Tv-programmer fra Showtime
Medicinske-tv-serier fra USA
Dark Blue

Dark Blue er en amerikansk tv-serie skabt af Jerry Bruckheimer og Jonathan Littman. Serien debuterede på TNT den 15. juli 2009.

Eksterne henvisninger 
 Dark Blue  officielt website (TNT)
 
 Dark Blue på TVSerie-Guiden.dk

Dramaserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra TNT
Hung

Hung er en amerikansk tv-serie, skabt af Dmitry Lipkin og Colette Burson. Serien debuterede på HBO den 28. juni 2009.

Eksterne henvisninger 
 Hung officielt website (HBO)
 
 Hung på TVSerie-Guiden.dk

Amerikanske tv-serier fra 2000'erne
Amerikanske tv-serier fra 2010'erne
Komedieserier fra USA
Tv-programmer fra HBO
Kurt Kokhauge Larsen

Kurt Kokhauge Larsen (født 17. september 1945) er en dansk virksomhedsleder. Kurt Larsen er bestyrelsesformand for den internationale transportkoncern DSV.

Kurt Larsen tiltrådte DSV i 1989 i forbindelse med selskabets opkøb af Borup Transport, sammen med den daværende direktør Leif Tullberg skabte de i den følgende årrække den globale koncern  som i dag er blandt danmarks 10 største børsnoterede virksomheder, målt på omsætning.

Kurt Larsen er ligeledes valgt til bestyrelsen for Brøndby IF siden 31. marts 2009.

Eksterne referencer 

Erhvervsfolk fra Danmark
Personer i Kraks Blå Bog
Elsa Beskow

Elsa Beskow (født 11. februar 1874, død 30. juni 1953) var en svensk forfatter af børnebøger, som hun selv illustrerede.

Hun fik sit gennembrud i 1901 med bogen Puttes äventyr i blåbärsskogen. Hun udgav bøger helt frem til 1952, året før hun døde.

Udvalgte bøger 
 Puttes eventyr i blåbærskoven. 
 Tante Grøn, tante Brun og tante Lilla. 
 Solægget. 
 Historien om den nysgerrige aborre. 
 Lillebror på langfart. 
 Lillebets eventyr. 
 De små skovnisser.

Eksterne henvisninger 

 

Børnebogsforfattere fra Sverige
Illustratorer fra Sverige
Svensksprogede forfattere fra Sverige
MH Stålmøbler

MH Stålmøbler A/S blev oprettet i 1950'erne af fabrikant Jens Christian Mortensen m.fl. MH Stålmøbler leverede stålmøbler i flere årtier til blandt andet skoler og institutioner. 

De mest kendte møbler er skoleborde med tilhørende stole udført i træ og stål, hvor stolene kunne sættes op under bordet. I starten blev sæder og ryglæn, der var udført i formspændt træ, leveret af en underleverandør, men da Jens Christian Mortensen ikke var tilfreds med kvaliteten valgte han at opstarte egen produktion. Hr. Mortensen etablerede derfor Middelfart Finércentral, der stod for produktionen af de formspændte ryglæn og sæder.

Inden Jens Christian Mortensen fabrikerede møbler producerede han tre-hjulede cykler og cykelstyr i sin virksomhed Middelfart Hjulfabrik, deraf forkortelsen MH.

Møbelproducenter i Danmark
Middelfart